หนุ่มฉุนถูกเตือน ฮึดฮัดชักปืน ถูกยิงสวนดับ คาลานวัววัดท่าขาม เพชรบุรี
เพชรบุรีดุ เดือดกลางลานแข่งวัว วัดท่าขาม หนุ่มฉุนคู่กรณีเตือน คว้าไม้ปฏักตี ทำทีชักปืนขู่ ถูกชัก 11 มม.กระหน่ำสวน ก่อนตามยิงซ้ำดับอนาถ ตร.รู้ตัวมือยิงแล้ว เร่งตามตัวสอบดำเนินคดีเมื่อเวลา 01.00 น. วันที่ 22 ม.ค.63 ศูนย์รับแจ้งเหตุฉุกเฉิน 191 จ.เพชรบุรี ได้รับแจ้งเหตุยิงกันในลานวัว งานวัดท่าขาม หมู่ 1 ต.ท่าคอย อ.ท่ายาง จ.เพชรบุรี เมื่อได้รับแจ้ง พ.ต.อ.มนตรี ด้วงปรึกษา รอง ผบก.ภ.จว.เพชรบุรี จึงรุดลงตรวจสอบ พร้อม พ.ต.อ.วันชาติ ม่วงศรี ผกก.สภ ท่ายาง ร่วมด้วย พ.ต.ท. สมบูรณ์ ชูสกุล รอง ผกก.สืบสวน พร้อม พ.ต.ท.อนุรักษ์ สิงสังข์ รอง ผกก. สอบสวน และ พ.ต.ต.บุญธรรม ขาวปลั่ง สวป.สภ.ท่ายางจากการสอบสวนของ พ.ต.ท.สมบูรณ์ คงสุวรรณ ร้อยเวรสอบสวน สภ.ท่ายาง ทราบว่า เหตุยิงกันเกิดขึ้นในลานวัวขณะวัวกำลังวิ่งลาน ในงานประจำปีภายในวัดดังกล่าว จากการสอบสวนพยานแวดล้อมทราบว่า ผู้ต้องสงสัย คือ นายนำพล น้อมนอบ หรือนายปลิ้น อายุ 47 ปี อยู่บ้านเลขที่ 75 บ้านนาข้าวตอก ม.2 ต.ช่องสะแก อ.เมือง จ.เพชรบุรี สำหรับผู้ที่ถูกยิง คือ นายพิสุทธิ์ โมราวงศ์ หรือนายกุ้ง อายุ 30 ปี อยู่บ้านเลขที่ 9 ม.2 ต.หนองศาลา อ.ชะอำ จ.เพชรบุรี ภายหลังถูกยิงญาติได้นำตัวส่ง รพ.ท่ายาง และเสียชีวิตในเวลาต่อมา จากการชันสูตรพบบาดแผลถูกยิงจำนวน 7 แห่ง คือ ที่หัว ใต้ตาขวา ขมับขวา โคนขาซ้าย หูซ้าย ข้อมือซ้าย และกลางหลังจากการตรวจสอบในที่เกิดเหตุ พบปลอกกระสุนจำนวน 6 ปลอก และกองเลือดจำนวนหนึ่ง สอบสวนพยานในที่เกิดเหตุ ระบุว่า ขณะที่วัวกำลังแข่งขัน มีวัวนอกเป็นของนายกุ้งกำลังวิ่งอยู่ นายกุ้งได้พยายามห้ามนายปลิ้นไม่ให้เข้าไปใกล้วัวนอกของตัวเอง จนเกิดมีปากเสียงกันขึ้น ต่อมานายกุ้งได้ใช้ไม้ปฏักตีนายปลิ้น จากนั้นนายกุ้งยังทำท่าทางเหมือนจะชักปืนออกมา นายปลิ้นจึงชักปืนขนาด 11 มม.ที่พกติดตัวอยู่ ออกมากระหน่ำยิงนายกุ้งจนล้มลง และเดินเข้ามายิงซ้ำ จนเป็นเหตุให้นายกุ้งเสียชีวิตดังกล่าวด้าน พ.ต.ท.อนุรักษ์ สิงสังข์ รอง ผกก.สอบสวน สภ.ชะอำ เปิดเผยว่า เบื้องต้นทราบว่า ปืนของนายกุ้งที่พกติดตัวมาเป็นขนาด 9 มม.ภายหลังเกิดเหตุ ได้มีเพื่อนๆ เก็บออกไปจากที่เกิดเหตุ เบื้องต้นเจ้าหน้าที่ได้กำลังติดตามมาดำเนินการตามขั้นตอนกฎหมาย เพื่อนำตัวผู้ต้องสงสัยรายนี้มาสอบสวนต่อไป
เพชรบุรีดุ เดือดกลางลานแข่งวัว วัดท่าขาม หนุ่มฉุนคู่กรณีเตือน คว้าไม้ปฏักตี ทำทีชักปืนขู่ ถูกชัก 11 มม.กระหน่ำสวน ก่อนตามยิงซ้ำดับอนาถ ตร.รู้ตัวมือยิงแล้ว เร่งตามตัวสอบดำเนินคดี
ยิงกันตาย,ยิงกันตายในลานวัว,หนุ่มถูกยิงตาย,ลานแข่งวัว,เพชรบุรี,ข่าวทั่วไป